सेंसेक्स 159 अंक फिसलकर 59,567 पर बंद, अडाणी ग्रुप के 10 में से 8 शेयरों में गिरावट
BSE NSE Sensex Today, Stock Market Latest Updates;   आज यानी बुधवार (19 अप्रैल) को भारतीय शेयर बाजार की फ्लैट शुरुआत हुई है। सेंसेक्स 18 अंक की तेजी के साथ 59,745 के स्तर पर खुला। वहीं निफ्टी 7 अंक लुढ़का
आज यानी बुधवार (19 अप्रैल) को भारतीय शेयर बाजार में गिरावट देखने को मिली है। सेंसेक्स 159 अंक की गिरावट के साथ 59,567 के स्तर पर बंद हुआ। वहीं निफ्टी भी 41 अंक लुढ़का है। यह 17,618 के स्तर पर बंद हुआ। आज सेंसेक्स के 30 शेयरों में से 21 शेयरों में गिरावट और 9 में तेजी देखने को मिली है।
अडाणी ग्रुप के 10 में से 8 शेयरों में गिरावट
आज अडाणी ग्रुप के 10 शेयरों में से 8 में गिरावट देखने को मिली है। अडाणी ट्रांसमिशन, टोटल गैस, ग्रीन एनर्जी और NDTV के शेयरों में 1-1% से ज्यादा की गिरावट रही। वहीं अडाणी एंटरप्राइजेज का शेयर फ्लैट बंद हुआ। अडाणी विल्मर के शेयर में आज 1.35% की तेजी रही।
रणधीर ठाकुर बने टाटा इलेक्ट्रॉनिक्स के CEO और MD
टाटा इलेक्ट्रॉनिक्स ने रणधीर ठाकुर को अपना चीफ एग्जिक्यूटिव ऑफिसर (CEO) और मैनेजिंग डायरेक्टर (MD) नियुक्त किया है। ठाकुर ने 5 साल से अधिक समय तक इंटेल के साथ काम किया है। इंटेल इलेक्ट्रॉनिक चिप और सर्किट बनाती है।
कल रही थी शेयर बाजार में गिरावट
कल यानी मंगलवार (18 अप्रैल) को भारतीय शेयर बाजार में गिरावट देखने को मिली थी। सेंसेक्स 183 अंक गिरकर 59,727 के स्तर पर बंद हुआ था। निफ्टी भी 46 अंक लुढ़का। यह 17,660 के स्तर पर बंद हुआ था। सेंसेक्स के 30 शेयरों में से 15 शेयरों में तेजी और 15 में गिरावट देखने को मिली थी।
